
ΔΕΛΤΙΟ ΤΥΠΟΥ

24ωρη Πανελλαδική Απεργία την Τετάρτη 28 Νοεμβρίου 2018

Το Εργατ/κό Κέντρο Ν. Χανίων καλεί όλους τους εργαζόµενους, τους ανέργους και τους συνταξιούχους του Νομού μας, να συμμετέχουν  στην 24ωρη Γενική Απεργία της ΓΣΣΕ την Τετάρτη 28 Νοεµβρίου και στο συλλαλητήριο που θα πραγματοποιηθεί  στις 10.30 το πρωί, στην πλατεία της Δημοτικής Αγοράς.
 Απέναντι στην αδιέξοδη και ανάλγητη Κυβερνητική πολιτική που βαθαίνει ακόµη περισσότερο τις οικονοµικές και κοινωνικές ανισότητες, οι εργαζόμενοι των Χανίων απαντούν για ακόµη µία φορά αγωνιστικά.

ΑΠΑΙΤΟΥΜΕ:
ΕΜΠΡΑΚΤΗ ΑΠΟΚΑΤΑΣΤΑΣΗ ΤΗΣ ΚΟΙΝΩΝΙΚΗΣ ∆ΙΑΣΤΑΣΗΣ ΚΑΙ ΤΟΥ ΚΟΙΝΩΝΙΚΟΥ ΠΡΟΣΩΠΟΥ ΠΟΥ ΟΦΕΙΛΕΙ ΝΑ ΕΧΕΙ ΕΝΑ ΚΥΡΙΑΡΧΟ ΚΡΑΤΟΣ ∆ΙΚΑΙΟΥ ΚΑΙ ΠΡΟΝΟΙΑΣ.
 
ΕΜΠΡΑΚΤΟ ΤΕΛΟΣ ΣΤΗ ΦΤΩΧΟΠΟΙΗΣΗ, ΣΤΟΝ ΑΥΤΑΡΧΙΣΜΟ, ΣΤΙΣ ΠΟΛΙΤΙΚΕΣ ΒΙΑΙΗΣ ΚΑΙ ΑΝΤΙ∆ΗΜΟΚΡΑΤΙΚΗΣ ΠΡΟΣΒΟΛΗΣ ΤΩΝ ΕΡΓΑΣΙΑΚΩΝ, ΑΣΦΑΛΙΣΤΙΚΩΝ ΚΑΙ ΣΥΝ∆ΙΚΑΛΙΣΤΙΚΩΝ ∆ΙΚΑΙΩΜΑΤΩΝ.

  Συναδέλφισσες – συνάδελφοι,
      Η σημερινή κυβέρνηση πρόκειται να ψηφίσει έναν ακόμη άδικο προϋπολογισμό, στοχοποιώντας τους εργαζόμενους και τη λαϊκή οικογένεια. Μετά από τις εντολές της τρόικα, των μνημονίων, τον νόμο Κατρούγκαλου και άλλα δυσβάσταχτα μέτρα που λήφθηκαν εις βάρος του ελληνικού λαού, είμαστε σε ετοιμότητα για διεκδίκηση των δικαιωμάτων μας τα οποία έχουν καταπατηθεί τα τελευταία χρόνια. Για ένα καλύτερο μέλλον για εμάς και τα παιδιά μας, οφείλουμε να προβάλλουμε αντίσταση.
     Θέλουμε να σταματήσει εδώ και τώρα αυτή η φοροληστρική επιδρομή από τη σημερινή συγκυβέρνηση και να πάψει να εκτελεί τις εντολές της συμμορίας του διεθνούς κεφαλαίου που σκοπό έχει να ξεπουλήσει την χώρα μας και να εξαθλιώσει τους Έλληνες πολίτες.


ΔΙΑΔΗΛΩΝΟΥΜΕ ΚΑΙ ΑΠΑΙΤΟΥΜΕ:

· ΕΛΕΥΘΕΡΕΣ ΔΙΑΠΡΑΓΜΑΤΕΥΣΕΙΣ ΓΙΑ ΤΗΝ ΥΠΟΓΡΑΦΗ ΤΩΝ ΣΥΛΛΟΓΙΚΩΝ ΣΥΜΒΑΣΕΩΝ ΕΡΓΑΣΙΑΣ. ΝΑ ΙΣΧΥΕΙ ΑΜΕΣΑ Η ΕΠΕΚΤΑΣΙΜΟΤΗΤΑ ΚΑΙ ΥΠΟΧΡΕΩΤΙΚΟΤΗΤΑ ΟΛΩΝ ΤΩΝ ΚΛΑΔΙΚΩΝ ΚΑΙ ΟΜΟΙΟΕΠΑΓΓΕΛΜΑΤΙΚΩΝ ΣΥΜΒΑΣΕΩΝ.
· ΚΑΤΑΡΓΗΣΗ ΤΟΥ ΝΟΜΟΥ ΠΟΥ ΕΠΙΤΡΕΠΕΙ ΣΤΟΝ ΥΠΟΥΡΓΟ ΕΡΓΑΣΙΑΣ ΝΑ ΚΑΘΟΡΙΖΕΙ ΤΟΝ ΚΑΤΩΤΑΤΟ ΜΙΣΘΟ.ΑΜΕΣΗ ΕΠΑΝΑΦΟΡΑ ΤΟΥ ΚΑΤΩΤΕΡΟΥ ΜΙΣΘΟΥ ΣΤΑ 751 ΕΥΡΩ ΚΑΙ ΕΛΕΥΘΕΡΗ ΔΙΑΠΡΑΓΜΑΤΕΥΣΗ ΓΙΑ ΤΗΝ ΕΓΣΣΕ, ΜΕ ΤΑΥΤΟΧΡΟΝΗ ΚΑΤΑΡΓΗΣΗ ΤΗΣ ΠΥΣ 6/12.
· ΕΠΑΝΑΦΟΡΑ ΤΟΥ ΘΕΣΜΙΚΟΥ ΠΛΑΙΣΙΟΥ ΤΩΝ ΕΛΕΥΘΕΡΩΝ ΣΥΛΛΟΓΙΚΩΝ ΔΙΑΠΡΑΓΜΑΤΕΥΣΕΩΝ ΚΑΙ ΤΟΥ ΚΑΤΩΤΑΤΟΥ ΜΙΣΘΟΥ ΣΤΑ 751€
· ΟΧΙ ΣΤΙΣ ΠΕΡΙΚΟΠΕΣ ΣΥΝΤΑΞΕΩΝ
ΑΥΞΗΣΕΙΣ ΣΤΟΥΣ ΜΙΣΘΟΥΣ ΚΑΙ ΤΙΣ ΚΟΙΝΩΝΙΚΕΣ ΠΑΡΟΧΕΣ
ΚΑΜΙΑ ΑΛΛΗ ΜΕΙΩΣΗ ΤΟΥ ΑΦΟΡΟΛΟΓΗΤΟΥ
· ΔΙΑΛΟΓΟ ΜΕ ΤΑ ΣΥΝΔΙΚΑΤΑ ΚΑΙ ΟΧΙ ΑΙΦΝΙΔΙΑΣΜΟΥΣ ΜΕ ΤΡΟΠΟΛΟΓΙΕΣ FAST-TRACK, ΧΩΡΙΣ ΚΑΜΙΑ ΕΝΗΜΕΡΩΣΗ ΤΩΝ ΕΡΓΑΖΟΜΕΝΩΝ
· ΚΑΤΑΡΓΗΣΗ ΤΩΝ ΕΛΑΣΤΙΚΩΝ ΜΟΡΦΩΝ ΑΠΑΣΧΟΛΗΣΗΣ, ΤΗΝ ΕΝΟΙΚΙΑΖΟΜΕΝΗ ΕΡΓΑΣΙΑ ΚΑΙ ΤΗΝ ΕΡΓΟΛΑΒΟΠΟΙΗΣΗ ΤΗΣ ΕΡΓΑΣΙΑΣ. ΣΤΑΘΕΡΟΣ ΗΜΕΡΗΣΙΟΣ ΧΡΟΝΟΣ ΔΟΥΛΕΙΑΣ, ΟΚΤΑΩΡΟ-ΠΕΝΘΗΜΕΡΟ-ΣΑΡΑΝΤΑΩΡΟ.
· ΚΑΤΑΡΓΗΣΗ ΤΟΥ ΕΝΦΙΑ ΚΑΙ ΤΗΣ ΦΟΡΟΛΗΣΤΕΙΑΣ
· ΚΑΤΑΡΓΗΣΗ ΤΟΥ ΝΟΜΟΥ ΚΑΤΡΟΥΓΚΑΛΟΥ
· ΚΑΤΑΡΓΗΣΗ ΤΩΝ ΜΝΗΜΟΝΙΩΝ
· ΚΑΤΑΡΓΗΣΗ ΤΟΥ ΝΟΜΟΥ ΠΟΥ ΠΡΟΒΛΕΠΕΙ  50 + 1 ΣΕ ΓΕΝΙΚΗ ΣΥΝΕΛΕΥΣΗ ΤΩΝ ΠΡΩΤΟΒΑΘΜΙΩΝ ΣΩΜΑΤΕΙΩΝ ΓΙΑ ΤΗΝ ΠΡΟΚΗΡΥΞΗ ΑΠΕΡΓΙΑΣ
·  ΝΟΜΟΘΕΤΙΚΗ ΚΑΤΟΧΥΡΩΣΗ ΤΗΣ ΚΥΡΙΑΚΑΤΙΚΗΣ ΑΡΓΙΑΣ
· ΚΑΝΕΝΑΣ ΠΛΕΙΣΤΗΡΙΑΣΜΟΣ ΠΡΩΤΗΣ ΚΑΤΟΙΚΙΑΣ. ΚΑΝΕΝΑ ΣΠΙΤΙ ΣΤΑ ΧΕΡΙΑ ΤΡΑΠΕΖΙΤΗ
· ΝΑ ΓΙΝΟΥΝ ΠΡΟΣΛΗΨΕΙΣ ΜΟΝΙΜΩΝ ΥΓΕΙΟΝΟΜΙΚΩΝ ΚΑΙ ΕΚΠΑΙΔΕΥΤΙΚΩΝ ΠΛΗΡΟΥΣ ΑΠΑΣΧΟΛΗΣΗΣ ΣΕ ΔΗΜΟΣΙΑ ΝΟΣΟΚΟΜΕΙΑ ΚΑΙ ΣΧΟΛΕΙΑ ΑΝΤΙΣΤΟΙΧΑ
· ΟΧΙ ΣΤΟ ΞΕΠΟΥΛΗΜΑ ΤΗΣ ΔΗΜΟΣΙΑΣ ΠΕΡΙΟΥΣΙΑΣ


ΟΛΟΙ ΣΤΗΝ ΠΛΑΤΕΙΑ ΤΗΣ ΔΗΜΟΤΙΚΗΣ ΑΓΟΡΑΣ
ΣΤΙΣ 10.30 ΤΟ ΠΡΩΙ

